מריה פרידלנדר

מריה פרידלנדר (בהולנדית: Maria Helena Bruhn-Friedlander; 19 במאי 1905 – 20 באוגוסט 1995) הייתה חסידת אומות העולם מהולנד.

פרידלנדר, ילידת גרמניה ומורה להתעמלות במקצועה, התגוררה בעיר ואסנאר , בדרום הולנד מאז 1931 והייתה אשתו של האמן והטיפוגרף הנרי פרידלנדר.

פעילות הצלה בתקופת מלחמת העולם השנייה

לאחר פלישת הגרמנים להולנד במאי 1940 התחבא הנרי במקום מסתור מחוץ לביתו אך לאחר כחודשיים שב לביתו והתחבא במקום מסתור בחצר ביתו, בעוד מריה, שלא הייתה יהודייה, יכלה להמשיך לצאת מהבית ולעבוד, וכך פרנסה את שניהם.

באוגוסט 1942 עמד האמן היהודי יליד גרמניה פאול סיטרואן  להיעצר על ידי הגסטפו. הוא נמלט ומכיוון שהיה ידידו של הנרי פרידלנדר, ביקש ממריה פרידלנדר מחסה. מריה הסכימה, וסיטרואן התחבא בביתם של בני הזוג פרידלנדר במשך כשישה חודשים. כל אותו זמן המשיכה מריה לעבוד ולספק מזון למסתתרים.

כדי להסיר את חשדותיהם של הגרמנים, התחזתה מריה לאוהדת הנאצים ונתנה שיעורי התעמלות לנשים גרמניות בביתה. בהמשך המלחמה הסתירה מריה בביתה גם פעיל המחתרת ההולנדית ואת אשתו היהודיה.

כל הנרדפים שהסתירה מריה שרדו במלחמה.

לאחר המלחמה
בשנת 1951 עלתה מריה פרידלנדר לישראל עם בעלה הנרי ובתם חנה, והתיישבה במוצא עילית, ליד ירושלים.

בשנת 1997 הכיר יד ושם במריה פרידלנדר חסידת אומות העולם.

קישורים חיצוניים
  (באנגלית)

 מריה פרידלנדר – פעילותה להצלת יהודים בתקופת השואה, באתר יד ושם

הולנדיות חסידות אומות העולם
מורים לחינוך גופני
מצילים בשואה: הולנד
עולים לא-יהודים
חסידי אומות העולם שהוכרו במבצע חסד אחרון
ישראליות שנולדו ב-1905
ישראלים שנולדו ב-1905
ישראלים שנפטרו ב-1995